kardosdrur/scandi-wiki huggingface dataset:
Kjøbenhavns Telefonkiosker

A/S Kjøbenhavns Telefonkiosker (også kaldet KTK) var en virksomhed, der på koncession fra Københavns Kommune drev telefonkiosker i København.

De første telefonkiosker i Danmark blev opstillet på befærdede strøg og pladser i København. Den 3. september 1895 tilskrev Københavns Magistrat Aktieselskabet Kjøbenhavns Telefonkiosker, at eftersom koncessionsansøgerne havde overdraget deres ret til aktieselskabet kunne man meddele dette "koncession på anlæg og drift af Telefonkiosker på staden Kjøbenhavns Grund." Koncessionen skulle gælde i 15 år, for op til 15 kiosker, og der var åbnet mulighed for plakatopklæbing på en nærmere afgrænset, mindre del af kiosken. Dette aktieselskab eksisterede i princippet helt frem til KTK-koncernen trådte i likvidation i marts 1980, og selskabets bo derefter blev taget under konkursbehandling af Sø- og Handelsrettens skifteretsafdeling. Fra midten af 1920'erne havde flere af koncernens aktieselskaber haft til huse på Rådhuspladsen, men i september 1971 flyttede man til Enghavecentret i Matthæusgade 50 på Vesterbro.

Kilder 
 KTKs arkiver hos Københavns Magistrat

Etableret i 1895
Ophørt i 1980
Tidligere virksomheder i København
Dagligvarekæder i Danmark
Kiosker
Kgl. Brand

A/S Det Kongelige octroierede almindelige Brandassurance-Compagni paa Varer og Effecter, bedre kendt som Kgl. Brand var et dansk brandforsikringsselskab og senere skadeforsikringsselskab, stiftet ved kgl. oktroj. I 1982 fusionerede det med Skandia. I 1999 blev Skandia lagt sammen med det norske Storebrands skadeforsikringsvirksomheder og skadesforsikringsselskabet If blev dannet. 

11. maj 1778 stiftedes Det kongelige octroierede kjøbenhavnske Brandassurance-Compagni og ved kgl. oktroj af 4. april 1798 stiftedes Det kongelige octroierede almindelige Brandassurance-Compagni, hvilke selskaber i 1891 sammensluttedes under det nuværende navn.

Selskabet havde til huse på Højbro Plads 10 i en nybarok bygning fra 1905-06 tegnet af Fritz Koch og færdiggjort af Gotfred Tvede. Bygningen anvendes nu af Miljøministeriet.

Direktion 

 1798-1826: Carl Vigand Falbe
 1826-1852: Niels Engelhart
 1860-1865: Carl Liebenberg
Selskabets direktører siden sammenslutningen:
 1891-1901: C.F. Tiemroth
 1901-1919: Julius Teisen
 1919-1932: J. Vissing og G. Thorsen
 1933-1943: J. Vissing alene
 1943-1982: Poul Vissing
1982 - Jens Vissing

Kilder 
 Danmarks ældste forretninger 1100-1911, Kraks Forlag 1950
 Hvor blev selskaberne af? 

Skadesforsikringsselskaber i Danmark
Danske virksomheder etableret i 1778
Ophørt i 1982
Tidligere virksomheder i København
Hallertau Humle

Hallertau Humle, er en tysk humle, som er velegnet til ølbrygning .

Humlen har sin oprindelse og stammer fra Hallertau i Tyskland.

Profil 
Ved anvendelse har produktet har en mild blomster-aroma samt lettere krydret.

Ekstern henvisning 
 Hallertauer humle-varianter (engelsk)

Fodnote 

Krydderurter
Humle
Nord og Syd (forsikringsselskab)

A/S Forsikringsselskabet "Nord og Syd" var et dansk forsikringsselskab i København, stiftet 1915. I 1963 fusionerede det med Kgl. Brand.

I tidsrummet 1942 til 1956 lagde forsikringsvirksomheden beslag på hele Dehns Palæ i Bredgade.

Kilder 
 Hvor blev selskaberne af? 

Skadesforsikringsselskaber i Danmark
Tidligere virksomheder i København
Etableret i 1915
Ophørt i 1963
Poul Andersen

Paul eller Poul Andersen kan henvise til flere personer:

 Poul Andersen (jurist) (1888-1977) – dansk jurist og professor, dr.jur. (Poul Alfred Andersen)
 Poul Andersen (bankdirektør) (1889-1966) – dansk bankdirektør
 Poul Andersen (økonomidirektør) (1900-1967) – dansk økonomidirektør
 Poul Andersen (filolog) (1901-1985) – dansk professor, dr.phil. i nordisk filologi
 Paul H. Andersen (1915-) – dansk landsretssagfører
 Poul Andersen (embedsmand) (født 1921) – dansk jurist og direktør for Københavns Lufthavnsvæsen
 Poul Andersen (arkitekt) (1928-2010) – en dansk arkitekt
 Poul Andersen (fodboldspiller, født 1928) (1928-2010) – en dansk fodboldspiller
 Poul Andersen (fodboldspiller, født 1930) (1930-1995) – en dansk fodboldspiller
 Poul Andersen (fodboldspiller, født 1953) (født 1953) – en dansk fodboldspiller
 Poul O. Andersen (født 1930) – dansk forfatter
 Poul Andersen (borgmester) (1950-2021) – dansk politiker fra Socialdemokratiet, borgmester i Roskilde Kommune
 Poul Andersen (politiker) (født 1952) – dansk medlem af Folketinget
 Poul Andersen (atlet) – dansk atlet

Se også 
 Poul Carit Andersen (1910-1982) – dansk forlægger
 Poul Nyboe Andersen (1913-2004) – dansk økonomiminister
 Poul Emmert Andersen (1938-2002) – dansk politiker, medlem af Folketinget fra Centrum-Demokraterne 
 Paulli Andersen (1903-1976) – dansk direktør
 Paulus Andersen (1928-) – dansk fagforeningsmand
Diana Benneweis

Diana Benneweis (født 12. juni 1947 i Langeskov) var cirkusdirektør i Cirkus Benneweis fra 1993 til 2015. I 2015 stoppede hun som direktør og overdrog ledelsen til sine børn, Dawid og Nadia Benneweis.

Hendes biologiske forældre var domptør Manfred Benneweis (1929-1987) og Ilse Birgit Ankersen (1930-), men blev adopteret pga. af forældrenes unge alder af Irene Benneweis. Men det var hendes plejefar cirkusdirektør Eli Benneweis og hans kone Eva, der tog sig af Diana, og kom til at fungere som hendes forældre.

Eksterne henvisninger 
 Dansk kvindebiografisk Leksikon 

Personer fra Langeskov
Erhvervsfolk fra Danmark
Erhvervskvinder
Personer i Dansk Kvindebiografisk Leksikon
Volkswagen Jetta VI

Volkswagen Jetta VI er en bilmodel fra Volkswagen i den lille mellemklasse. Det er sjette generation af Volkswagen Jetta, og blev første gang præsenteret for offentligheden den 15. juni 2010 på Times Square i New York City. Modellen vil blive introduceret i Europa i starten af 2011.

Overblik 
Karrosseriet på sjette generation af Jetta er vokset ca. ni centimeter i længden, mens højde og bredde er på niveau med forgængeren, Jetta V. Gennem den med syv centimeter forlængede akselafstand har passagererne på bagsædet mere benplads til rådighed. I modsætning til forgængerne er karrosseriet en egenudvikling, og deler ingen byggedele med den teknisk beslægtede Golf VI. Udseendet af bilen orienterer sig både ud- og indvendigt stærkt mod den i januar 2010 på NAIAS i Detroit præsenterede konceptbil New Compact Coupé.

Motorer 
Modellen vil ved introduktionen i Europa kunne leveres med fire TSI-benzinmotorer med effekt fra  til  og to commonrail-dieselmotorer med effekt på  og . Motorerne har alle turbolader og direkte indsprøjtning, og opfylder Euro5-normen. Benzin- og dieselmotorerne med 77 kW vil som ekstraudstyr kunne fås med en BlueMotion Technology-pakke, som ved hjælp af diverse tekniske foranstaltninger nedsætter bilens brændstofforbrug. Med undtagelserne af 1,2-benzinmotoren med 77 kW vil alle motorversioner mod merpris kunne leveres med DSG-gearkasse.

Tekniske specifikationerVolkswagen Jetta/Vento instruktionsbog, oktober 2010

Kilder

Eksterne henvisninger 

6
Små mellemklassebiler
Forhjulstrukne biler
Biler introduceret i 2010
Biler fra 2010'erne
Skjolden

Skjolden er en by i Norge med ca. 250 indbyggere. Den er beliggende inderst i Sognefjorden (ca. 204 km fra havet) og hører under Luster Kommune i Sogn og Fjordane fylke. To smukke dale mødes her: Mørkridsdalen og Fortunsdalen. Fra Skjolden og ud langs den østlige side af fjorden, går den eksotiske Romantiske Vej i 31 km og ender ved Norges ældste stavkirke ved Urnes. Vejen dertil går forbi Norges største vandfald, Feigumfossen og herskabsboligen Munthehuset i Kroken, der i 1800-tallet var et samlingspunkt for kunstmalere.

Riksvei 55, der går gennem byen, er udpeget som national turistvej og fører op på nordeuropas højeste fjeldovergang (1430 meter over havet) igennem Jotunheimen nationalpark.

Skjolden og Wittgenstein 
Skjolden er kendt i filosofkredse som stedet hvor filosoffen Ludwig Wittgenstein boede i en del af sit liv. Wittgenstein fik bygget en hytte i sommeren 1914 på en bjergskrænt ved Eidsvatnet lige nord for Skjolden. I området er stedet kendt som lille Østrig. Hytten blev efter hans død nedrevet og genopbygget som feriebolig overfor skolen. Ved Eidsvatnet på vejen til Fortun og Sognefjellet står der en mindetavle for filosoffen. Man kan fra stedet se over søen til grundmuren som står efter hytten, der også er markeret med det østrigske flag.

Eksterne henvisninger 

Skjolden's hjemmeside

Byer i Norge
Luster
Anders Hansen

Anders Hansen kan henvise til flere personer:

 Anders Hansen (forstander) (1867-1953) – dansk forstander for Den Kgl. Døvstummeskole
 Anders Hansen (direktør) (1881-1967) – dansk forsikringsdirektør, cand.mag.
 Anders Hansen (golfspiller) (født 1970) – dansk golfspiller
Desuden:
 Anders Ludvig Hansen (1856-1920) – dansk generalmajor
 Anders Viggo Hansen (1895-1969) – dansk politiinspektør
 Anders Walsted Hansen (1950-1988) – dansk politimester
 Anders Hansen Lindenov (død 1562) – dansk lensmand
Jens Kristian Jensen (politiker)

Jens Kristian Jensen (født 8. juli 1870 i Undløse, død 13. juli 1955) var en dansk læge og politiker.

Han var søn af gårdejer Jens Jensen (død 1912) og hustru Maren Kirstine f. Jensen (død 1921), var ved landbruget indtil 1887, blev student (pri­vat dimit.) 1892 og tog medicinsk eksamen 1899. Han havde praksis i Gørding og blev jernbanelæge fra 1904.

Jensen var medlem af sognerådet 1909-13 og 1925-43, af amtsrådet 1910-22 og af skoledirektionen for Ribe-Gørding Herreder 1916-22, medlem af hovedbesty­relsen for Det radikale Venstre 1916-32 og for Danmarks Afholdsforening 1916-18 og 1934-46, medlem af Folketinget (Ribe Amtskreds) 1932-45 og af Alkoholkommissionen 1935-47, medlem af livsforsikringsselskabet Andels-Anstalten Trygs kontrolkomité fra 1917 og af bestyrelsen for A/S Genforsikringsselskabet Nerva fra 1938.

Han blev gift (1899) med Anna Margrethe J., f. 16. april 1874 i Skørringe, datter af Henrik Maller (død 1919) og Hustru Elise f. Nielsen død 1914).

Kilder 
 Kraks Blå Bog 1949

Folketingsmedlemmer i 1930'erne
Folketingsmedlemmer i 1940'erne
Tidligere folketingsmedlemmer fra Det Radikale Venstre
Læger fra Danmark
Amtsrådsmedlemmer fra Det Radikale Venstre
Personer i Kraks Blå Bog (afdøde)
Kommunalbestyrelsesmedlemmer fra Det Radikale Venstre
Senckenberg Museum

Senckenberg Museum er et stort naturhistorisk museum i Frankfurt am Main og et af de vigtigste naturhistoriske museer i Europa.

Eksterne henvisninger 

 Senckenberg Museum   

Bygninger, konstruktioner og anlæg i Frankfurt am Main
Museer i Tyskland
Liepmann Fraenckel

Liepmann Fraenckel (også Fränckel, Frænkel) (26. august 1775 i Parchim, Mecklenburg – 26. marts 1857 i København) var en tysk portrætmaler virksom i Danmark.

Fraenckel var født af jødiske forældre, bissekræmmer Moses Isaac og Gelche Zadoc, og blev af faren sat til handelen, men da han i 1792 kom til København for at uddannes videre som handelsmand hos en onkel, fik han endelig lov til at blive kunstner. Han besøgte Kunstakademiet, lærte signetstikning og blev Johannes Ludvig Camradts elev i portrætmaling, navnlig i pastel- og miniaturmaleri, som var meget yndet den gang. Især fik han bestillinger fra Sverige og tilbragte 10 år i Sydsverige med at male miniaturportrætter. Også i Danmark gjorde hans billeder lykke, og han var hofminiaturmaler så vel hos Frederik VI som hos Christian VIII. Efter at miniaturmaleriet var gået mere og mere af mode og begyndte at blive udkonkurreret af daguerreotypiet, oprettede han 1826 en tapetfabrik, som endnu fandtes ved midten af 1900-tallet. Han vedblev dog at male portrætter lige til sin høje alderdom og udstillede 1818-35, sidste gang som tapetfabrikant. 1841 blev han kgl. hoftapetfabrikør.

Han var gift med Mariane født Rosbach (1783-1868). Han er begravet på Mosaisk Nordre Begravelsesplads.

 

Hofmalere fra Danmark
Malere fra Tyskland
Danskere i 1800-tallet
Jøder fra Danmark
Personer i Dansk Biografisk Leksikon
Portrætmalere
Miniaturmalere
Nomi Wilkens

Nomi Wilkens Jensen (født 21. januar 1957 i Rønne) er en dansk billedkunstner.
Siden 1984 har hun været bosiddende i Mijas Costa, tæt ved Malaga i Spanien.

Som 20-årig var hun det eneste danske gidsel i en flykapring af et Lufthansa fly den 13. oktober 1977.
Nomi Wilkens havde deltaget i en dansekonkurrence på Mallorca og var på vej hjem til Danmark via Tyskland da Boeing 737 flyet blev kapret og fløjet til Mogadishu via Rom og Larnaca på Cypern. 
Nomi Wilkens og de andre passagerer blev befriet, da tyske kommandosoldater stormede flyet.
Den dramatiske begivenhed gjorde hende kendt i Danmark.
Efter gidseltagningen kunne Billed Bladet som eneste medie bringe et interview med Nomi Wilkens.

Efter kapringen var hun ansat hos Bjørn E. Reklame i Kolding, inden hun og hendes mand flyttede til den spanske solkyst i 1984, hvor de overtog en møbelforretning.
De solgte senere møbelforretningen og gik ind i ejendomsmæglerfirmaet Simzar Estates, hvor Wilkens arbejder halvtid og benytter den anden halvdel til sin kunst.

Ekstern link 
 http://www.nomiwilkens.com/ — kunstnerens hjemmeside
 http://www.simzar.com/ — Hjemmeside for ejendomsmæglerfirmaet Simzar Estates

Henvisning 

Kunstnere fra Danmark
Ankang

Ankang (kinesisk: 安康市, pinyin: Ānkāng shì) er en by på præfekturniveau i den sydlige del af provinsen Shaanxi i Kina. 

Floden Hanjiang løber gennem byen.

Historie 
Oprindelig havde Ankang status som amt, men i 1998 besluttede det kinesiske indenrigsministerium at området skulle få status som by på præfekturniveau. Ankang har et areal på 23.391 km² og har 2.990.000 indbyggere (2007).

Trafik 
Kinas rigsvej 316 løber gennevm området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

Byen har flyveplads (IATA-kode AKA) og jernbanestation, som danner endepunktet for jernbanestrækningen Xi'an – Ankang som blev åbnet 8. januar 2001, flere jernbanelinjer krydser her, så byen er et knudepunkt for landtransport i Kina.

Administrative enheder 
Ankang består af et bydistrikt og ni amter:
 Bydistriktet Hanbin (汉滨区), 3.652 km², 950.000 indbyggere, sæde for lokalregeringen;
 Amtet Hanyin (汉阴县), 1.347 km², 290.000 indbyggere;
 Amtet Shiquan (石泉县), 1.525 km², 180.000 indbyggere;
 Amtet Ningshan (宁陕县), 3.678 km², 70.000 indbyggere;
 Amtet Ziyang (紫阳县), 2.204 km², 340.000 indbyggere;
 Amtet Langao (岚皋县), 1.851 km², 170.000 indbyggere;
 Amtet Pingli (平利县), 2.627 km², 230.000 indbyggere;
 Amtet Zhenping (镇坪县), 1.503 km², 60.000 indbyggere;
 Amtet Xunyang (旬阳县), 3.554 km², 450.000 indbyggere;
 Amtet Baihe (白河县), 1.450 km², 210.000 indbyggere.

Seværdigheder 
 Xiangxi
 Tianzhu-bjerget
 Shu-floden
 Leigu
 Yanzi
 Xunyangwen (tempel)
 Yuda mausoleet
 Mowanggou
 Qianfo

Kirker 
I 1916 begyndte den norske evangelisk lutherske Frikirke missionsarbejde i Ankang. En stor kirke blev bygget og stod færdig julaften 1933. Den blev imidlertid sprængt i luften under kulturrevolutionen i 1967. Der ble bygget en fagskole på grunden. Senere har Ankangs protestanter fået det halve af grunden tilbage, og i marts 1992 blev ny kirke indviet. 

Byen er også et katolsk bispesæde, for et bispedømme som i år 2000 havde nær 2.000 medlemmer.

Eksterne henvisninger 
 Ankang bys hjemmeside

Bypræfekturer i Shaanxi
Shoppit

Shoppit er en nu nedlagt serie af brugtvarehuse, ejet af Den Blå Avis, der tog varer i kommission og solgte dem på vegne af sælgere. Som udgangspunkt ville Den Blå Avis' ejer, Karsten Ree have en Shoppit i alle Danmarks største byer. Den første butik blev placeret i Vejle, men blev hurtigt nedlagt. Den næste butik blev placeret på Lystrupvej 1 i Århus, hvorfra den i 2007 flyttede til Anelystvej i Tilst. I 2009 – efter salget af Den Blå Avis til Ebay annoncerede Shoppit, at kæden, der på det tidspunkt kun bestod af en enkelt butik, ville lukke 28. oktober 2009

Kilder 

Genbrugsbutikker
Ophørt i 2009
Miss Solskin

Miss Solskin er en dansk modelkonkurrence arrangeret siden 1969 af billedugebladet Se og Hør.. Konkurrencen er en skønhedskonkurrence for kvinder og piger over 18 år (tidligere 15 år), hvor modellerne optræder topløse eller delvist afklædte (tidligere nøgen) for et dommerpanel. Kandidaterne findes ved lokale konkurrencer i danske byer og finalen finder oftest sted på en solrig feriedestination i udlandet.

Kilder 

Skønhedskonkurrencer
Karl Jensen (atlet)

Karl/Carl Jensen (21. september 1898 i København – 28. juli 1928 i Montpellier, Frankrig) var en dansk atlet og kunstruktør.

Karl Jensen som var medlem af Ben Hur, deltog i OL 1924 i Paris hvor han nummer 11 i hammerkast med 36,26 og nummer 13 i diskoskast med 39,78. Han vandt det danske mesterskab i diskoskast h+v 1923-1927. Han satte dansk rekord i diskoskast 1924 med 42,15,

Karl Jensen døde som kun 30-årig sommeren 1928 i Montpellier i det sydlige Frankrig.

Danske mesterskaber 
  1927  Diskoskast h+v
  1926  Diskoskast 39,60
  1926  Diskoskast h+v
  1926  Vægtkast 8,12
  1925  Diskoskast h+v
  1924  Diskoskast h+v
  1923  Diskoskast h+v
  1923  Hammerkast 41,61

Personlige rekorder 
 Diskoskast: 42,15 (1924) Dansk rekord
 Hammerkast: 42,01 (1923)

Eksterne henvisninger 
 DAF i tal – Carl Jensen (sammenblandet med flere med navnet Carl Jensen)
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 

Danske OL-deltagere i atletik
Atleter fra Ben Hur
Personer fra København
Diskoskastere fra Danmark
Hammerkastere fra Danmark
Mathias Ortmann

Mathias Ortmann (ca. 1692 – 1757) var en dansk snedker med værksted i København.

Ortmann er en af de tidligste navngivne danske snedkermestre; han fik borgerskab i København 1727, blev 1751 kgl. kunst- og kabinetsnedker og 1752 oldermand i snedkerlavet. Ortmann er især kendt for en række små finerede kommoder med forgyldt ornamentik, hvor især de brede, volutformede ben er karakteristiske. Som noget usædvanligt er flere af møblerne forsynet med hans etiket, hvilket gør det let at dokumentere herkomsten. Foruden mange forskellige finerede og lakerede møbler, fortrinsvis i en tyskpåvirket rokokostil, fremstillede han paneler, rammer m.m. til de kongelige slotte, bl.a. Hirschholm Slot.

Ortmann havde sin forretning i Gothersgade 41, hvorfra han solgte færdiglavede møbler. At have møbler på lager frem for at afvente en bestilling var en forholdsvis ny praksis.

En af hans kobberstukne etiketter oplyser: " Hos Sr M. Orthmann boende udi Gotters Gaden bliver alle Sorter Cabinet og Snedker Arbeide forfærdiget for en Civil Pris i Kiöbenhavn".

Hans møbler er sjældne og i høj kurs, og en kommode kan på auktion indbringe en kvart mio. kr. Der kendes kun ca. 30 møbler fra hans hånd, hvoraf de fleste står på danske slotte. I 1998 blev den eneste kendte konsol fra Ortmanns hånd overtaget af Kulturværdiudvalget.

Se også 
 Dietrich Schäffer

Danskere i 1700-tallet
Billedhuggere fra Danmark
Snedkere fra Danmark
Oldermænd fra Danmark
Gunnar Rasmussen

Karl/Carl Gunnar Julius Rasmussen (30. januar 1894 i Slagelse-5. december 1945 i New York, USA) var en dansk atlet (kapgang) og smed. Han var medlem af Sparta Atletik.

Gunnar Rasmussen deltog i 3000 meter og 10 km kapgang ved OL 1920 i Antwerpen, hvorhan blev diskvalificeret for uren gang i begge løb. Han satte fire (andre kilder siger fem) verdensrekorder alle i 1918, der til satte han seks danske rekorder og vandt seks DM alle på 20km.

Gunnar Rasmussen emigrerede til Canada og døde 1945 i New York i USA.

Verdensrekorder 
 3000 meter: 12,53,4 – sat 1918
 5000 meter: 21,59,8 – sat 1918
 10000 meter: 45,26,4 – sat 18. august 1918, Østerbro
 15 km: 1,10,23 – sat 1918

Danske mesterskaber 
  1923 20km gang 51,31,0
  1922 20km gang 47,46,0
  1921 20km gang 48,51,0
  1919 20km gang 46,15,0
  1918 20km gang 45,26,2
  1914 20km gang 47,26,4

Eksterne henvisninger 
 GK Frem 2000 – Danske verdensrekorder gennem tiderne 
 Carl Gunnar Julius Rasmussen – Politietsregisterblade.dk
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 

Kapgængere fra Danmark
Danske OL-deltagere i atletik
Atleter fra Sparta Atletik
Personer fra Slagelse
DaGeek

daGeek er en socialnetværks-hjemmeside.

Eksterne henvisninger 

 daGeek

Sociale netværkstjenester
Boltens Gård

Boltens Gård er et adelspalæ i Gothersgade 8 i København og også i nyere tid navnet på et kompleks af restauranter mm. Anlægget er beliggende nær Kongens Nytorv med indgang i henholdsvis Store Kongensgade og Gothersgade.

Oprindeligt hed ejendommen Weltkuglen og var i midten af 1700-tallet centrum for international handel i den gamle købstad. Det var et populært samlingssted for byens førende borgere og købmænd fra hele verden. Ejendommen blev i 1767 købt af en velstående vinhandler, Henrik Bolten, som i 1771 lod opføre det stadig stående rokokohus. I 1783 blev han ophøjet til baron von Bolten – heraf stedets navn, men i 1786 gik han fallit og måtte leve sin sidste fire leveår som lejer på kvisten.

I 1918 blev palæet fredet tillige med et bindingsværkshus i gården fra 1755.

I slutningen af 1980'erne blev stedet restaureret og ombygget og blev et populært sted for jetsettet. Galleristerne Patricia og Jacob Asbæk åbnede i 1991 et galleri i Baron Boltens Gård.

Kilder 
 Sagsbeskrivelse hos Kulturarvsstyrelsen

Fredede bygninger, konstruktioner og anlæg i Københavns Kommune
Indre By (København)
Fredede palæer, borgerhuse og lejlighedskomplekser i Danmark
Eoin Jess

Eoin Jess (født 13. december 1970 i Portsoy, Skotland) er en tidligere skotsk fodboldspiller, der spillede som midtbanespiller. Han var på klubplan primært tilknyttet Aberdeen F.C. i hjemlandet, men spillede også for blandt andet engelske Nottingham Forest og Northampton.

Jess blev desuden noteret for 18 kampe og to scoringer for Skotlands landshold. Han deltog ved EM i 1996 i England.

Eksterne henvisninger 
 Soccerbase.com spillerinfo 
 Footballdatabase.eu spillerinfo 

Fodboldspillere fra Skotland
Fodboldspillere fra Rangers F.C.
Fodboldspillere fra Aberdeen F.C.
Fodboldspillere fra Coventry City F.C.
Fodboldspillere fra Bradford City A.F.C.
Fodboldspillere fra Nottingham Forest F.C.
Fodboldspillere fra Northampton Town F.C.
Deltagere ved det europæiske mesterskab i fodbold 1996
Colin Hendry

Edward Colin Hendry (født 7. december 1965 i Keith, Skotland) er en tidligere skotsk fodboldspiller, der spillede som forsvarsspiller. Han var på klubplan primært tilknyttet engelske Blackburn Rovers, men spillede også for Manchester City og Bolton Wanderers, samt for Rangers F.C. i hjemlandet. Med Blackburn blev han i 1995 engelsk mester, mens han i 1999 hjalp Rangers til det skotske mesteskab.

Hendry blev desuden noteret for 51 kampe og tre scoringer for Skotlands landshold. Han deltog ved EM i 1996 og VM i 1998.

Efter sit karrierestop blev Hendry træner, og har siden da stået i spidsen for engelske Blackpool og skotske Clyde.

Titler 

Engelsk Premier League
 1995 med Blackburn Rovers

Skotsk Premier League
 1999 med Rangers F.C.

Skotsk FA Cup
 1999 med Rangers F.C.

Skotsk Liga Cup
 1999 med Rangers F.C.

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra Skotland
Fodboldspillere fra Dundee F.C.
Fodboldspillere fra Blackburn Rovers F.C.
Fodboldspillere fra Manchester City F.C.
Fodboldspillere fra Rangers F.C.
Fodboldspillere fra Coventry City F.C.
Fodboldspillere fra Bolton Wanderers F.C.
Fodboldspillere fra Preston North End F.C.
Fodboldspillere fra Blackpool F.C.
Fodboldtrænere fra Skotland
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998